ਨਾਓਮੀ ਵੋਲਫ
ਨਾਓਮੀ ਆਰ. ਵੋਲਫ਼ (ਜਨਮ 12 ਨਵੰਬਰ, 1962) ਇੱਕ ਅਮਰੀਕੀ ਲੇਖਕ, ਪੱਤਰਕਾਰ ਅਤੇ ਅਲ ਗੋਰ ਅਤੇ ਬਿੱਲ ਕਲਿੰਟਨ ਦੀ ਸਾਬਕਾ ਸਿਆਸੀ ਸਲਾਹਕਾਰ ਹੈ। ਵੋਲਫ਼ ਪਹਿਲੀ ਵਾਰ 1991 ਵਿੱਚ ਦ ਬਿਊਟੀ ਮਿੱਥ  ਦੀ ਲੇਖਕ ਦੇ ਤੌਰ 'ਤੇ ਚਰਚਾ ਵਿੱਚ ਆਈ ਸੀ। ਇਸ ਕਿਤਾਬ ਦੇ ਨਾਲ, ਉਹ ਨਾਰੀਵਾਦੀ ਅੰਦੋਲਨ  ਦੀ ਨਵੀਂ ਤਰੰਗ  ਕਹਿਲਾਈ ਲਹਿਰ ਦੀ ਮੋਹਰੀ ਤਰਜਮਾਨ ਬਣ ਗਈ ਸੀ। ਗਲੋਰੀਆ ਸਟੇਨਏਮ  ਅਤੇ ਬੈਟੀ ਫਰੀਦਾਂ ਵਰਗੀਆਂ ਮੋਹਰੀ ਨਾਰੀਵਾਦੀ ਆਗੂਆਂ ਨੇ ਇਸ ਕਿਤਾਬ ਦੀ ਸ਼ਲਾਘਾ ਕੀਤੀ;  ਕਮੀਲ ਪਾਗਲੀਆ ਅਤੇ ਕ੍ਰਿਸਟੀਨਾ ਹੌਫ਼ ਸੋਮਰਜ, ਵਰਗੇ ਹੋਰਨਾਂ ਨੇ ਇਸ ਦੀ ਆਲੋਚਨਾ ਕੀਤੀ। ਉਸ ਉਪਰੰਤ ਇਸਨੇ ਹੋਰ ਕਿਤਾਬਾਂ ਵੀ ਲਿਖੀਆਂ ਜਿਹਨਾਂ ਵਿੱਚ 2007 ਵਿੱਚ ਲਿਖੀ ਸਭ ਤੋਂ ਵਧ ਵਿਕਣ ਵਾਲੀ  ਕਿਤਾਬ ਅਮਰੀਕਾ ਦਾ ਅੰਤ  ਅਤੇ ਉਸ ਦੀ ਤਾਜ਼ਾ ਯੋਨੀ: ਇੱਕ ਨਵੀਂ ਜੀਵਨੀ ਵੀ ਸ਼ਾਮਲ ਹਨ।